DTAC เปิดตัว”ตู้จำหน่ายซิมการ์ดอัตโนมัติ”รายแรกในไทย
DTAC เปิดตัว"ตู้จำหน่ายซิมการ์ดอัตโนมัติ"รายแรกในไทย
2 ก.พ. 2559

นายสุภวัส พรหมวิทักษ์ ผู้อำนวยการสายงานการตลาดธุรกิจพรีเพด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า บริษัทเปิดตัวตู้จำหน่ายซิมการ์ดอัตโนมัติรายแรกในไทย เพื่ออำนวยความสะดวก และสร้างความประทับใจ ตลอดการเดินทางท่องเที่ยวในประเทศไทย ที่สนามบินสุวรรณภูมิ ให้กับนักท่องเที่ยวสามารถซื้อซิมการ์ดได้โดยง่าย สะดวก รวดเร็ว เลือกซิม-ลงทะเบียน-จ่ายเงิน ครบจบใน 3 นาที รองรับความต้องการของนักท่องเที่ยวได้ตลอดเวลา โดยเฉพาะในช่วงเทศกาลท่องเที่ยวยอดนิยมต่างๆ ด้วยจำนวนความจุซิมกว่า 1,000 ซิมต่อวัน 30,000 ซิมต่อเดือน
โดยตู้จำหน่ายซิมนี้นับเป็นตู้แรกในไทยที่มีฟังก์ชันการใช้งานอัจฉริยะสามารถจำหน่ายซิมการ์ดที่ได้รับการลงทะเบียนภายในเครื่องด้วยพาสปอร์ต เพื่อให้ซิมการ์ดสามารถใช้ได้ถูกต้องตามกฎคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ซิมการ์ดที่ได้รับสามารถเปิดใช้งานได้ทันที นับเป็นนวัตกรรมล่าสุดของวงการโอเปอเรเตอร์ไทยที่มุ่งให้บริการและอำนวยความสะดวกกับนักท่องเที่ยว ด้วยซิมการ์ด 2 แบบ คือ ซิม “แฮปปี้ทัวริสต์ 299 บาท” ที่สามารถใช้งานอินเทอร์เน็ต 4G ด้วยความเร็วอินเทอร์เน็ตสูงสุด 1.5 GB ใช้ได้ต่อเนื่องนาน 7 วัน พร้อมฟรีค่าโทร 100 บาท และซิม “แฮปปี้ทัวริสต์ 599 บาท”ที่สามารถใช้งานอินเทอร์เน็ต 4G ด้วยความเร็วอินเทอร์เน็ตสูงสุด 4GB ใช้ได้ต่อเนื่องนาน 15 วัน พร้อมฟรีค่าโทร 100 บาท ทั้งนี้ตู้จำหน่ายซิมจะเปิดให้บริการตลอด 24 ชั่วโมงตั้งแต่วันนี้เป็นต้นไป ที่ ศูนย์บริการดีแทค ท่าอากาศยานสุวรรณภูมิ บริเวณอาคารผู้โดยสารขาเข้า ประตู 7